Bilag 5 Opslag om kogeanbefaling



**Vandforurening –**

**kog vandet før du drikker det!**

Information til beboerne og virksomheder på følgende gader:

x

x

x

Der er den (dato) klokken (tid) konstateret forurening af drikkevandet med (coliforme) bakterier i dette

område.

Embedslægen anbefaler, at du koger vandet, før du drikker det eller bruger det til madlavning. Ved at koge vandet i minimum 2 min. dræbes bakterierne i vandet. Bemærk at det ikke er nok med et opkog i elkedlen. Dette dræber ikke bakterierne.

**Anbefalinger fra embedslægen**

Beskyt dig selv mod sygdom:

* **Drikke:** Undgå at drikke vandet direkte fra hanen. Kog det et par minutter først.
* **Madlavning:** Brug afkølet kogt vand til skylning af salater eller andre rå grøntsager. Vandet fra hanen kan godt bruges til kogning af kartofler, spaghetti el. lignende, hvis vandet ikke lugter eller smager dårligt.
* **Personlig hygiejne:** Med den hidtidige målte grad af forurening kan vandet godt bruges til brusebad og karbad. Vær dog opmærksom på, at børn ikke drikker vand under badning. Brug afkølet kogt vand til tandbørstning og til rengøring af tandproteser.
* **Tøjvask:** Du må godt bruge vandet til tøjvask.

**Kun lille risiko, hvis du har drukket af vandet**

Der er kun en meget lille risiko for, at du bliver syg, hvis du har drukket af vandet. Indtil nu er der fundet meget små mængder af bakterier. Men kog vandet fra nu af, før du drikker det.

**Yderligere information**

Kogning af drikkevandet skal ske indtil du får besked om at forureningen er ophørt.

Følg med i udviklingen i vandforureningen på Yding Vandværks hjemmeside/kommunens hjemmeside på adressen [www.ydingvandværk.dk](http://www.ydingvandværk.dk) og i medierne.

Har du spørgsmål, kan du kontakte Yding Vandværk på telefon nr. 20 66 26 33 eller på e-mail sfm@ydinggroent.dk.

Med venlig hilsen

Yding Vandværk